《送侍御帅夔府》
宋代·喻良能

西风动行色，诗景绕征鞍。
赤甲悬危壁，黄牛泻急湍。
猿声云背落，山势马头盘。
天险须人守，毋辞蜀道难。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。